“Umthandazo uyasiza, nalo mama owayengithandazela wayeke engitshele ukuthi indlela engangenza ngayo yayingakhombisi ukuthi ngidinga ukwelashwa ngemithi,” kusho yena.
Waphuma esibhedlela esehamba nge-wheelchair ngoba wayengasakwazi ukuhamba. Wabuyela ekhaya, wacela ukulala egumbini elilodwa nomfowabo omncane enzela ukuthi amsize uma ehlaselwa yilento ebusuku.
“Sathi sisalele ngaphupha isilwane esincane singiqabula esidlathini. Ngezwa sesingiluma entanyeni. Ngathi ukuphaphama ngathola ukuthi le nto ebingiyiphupha nansi ilele phakathi kwami nomfowethu,” kuchaza yena.
“Ngamemeza umama, kodwa akusabelanga muntu. Ngakhanyisa ngabe sengiphindela ezingubeni ngicabanga ukuthi kwaku liphupho nje, kodwa ngezwa ukuthi kune nto ehamba hamba embhedeni wami.
Abazali bakhe bathi umndeni uhleli lubhojozi, futhi awunamandla okuzivikela kule nto. Bathi okunye okubaphethe kabi ukuthi bathola izesabiso zokubabulala abangazazi zivela kubani.
“Abanye bazamile ukusisiza kodwa abanye bazame ukusithathela imali. Sesibone izinto eziningi kabi ezingakholakali.
“Kulukhuni ukubona ingani yakho isesimweni esinzima kanje. Besazi ukuhleka kodwa kulo muzi manje sesazi usizo kuphela,” kulila umzali.
“Ngiyafisa ukuthi angixoxele yena ngokwenzeka kuye ukuze sithole isixazululo,” kusho uMhlongo.
“Kuqala ngamaphupho amabi, kulandele ukugula okubuhlungu, bese kuvela isilwane. Lezi zibazi zidalwa ukubona isilwane yilona wesifazane,” kuchaza umfundisi othe angawukhipha lo moya kulona wesifazane, “ngegama likaJesu.